
30 Δεκεμβρίου 2016 


ΤΕΥΧΟΣ Α.Α.Π. 


Αρ. Φύλλου 292 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αποχαρακτηρισμός παλαιού τμήματος της Εθνι¬ 
κής Οδού (3) «Λαμίας - Δομοκού», μήκους περί¬ 
που 544 μ. και τμήματος της επαρχιακής οδού 
(20) μήκους περίπου 37μ., στη θέση «Αφράτη ή 
Αυγερόλακκα», του Δήμου Λαμιέων. 

2 Καθορισμός κοινόχρηστων, δημοτικών ή κοινοτι¬ 
κών χώρων, στα διοικητικά όρια του Δήμου Κα¬ 
στοριάς, του νομού Καστοριάς, στους οποίους 
και μόνον επιτρέπεται να τοποθετούνται ειδικά 
διαμορφωμένα πλαίσια, για την προβολή υπαί¬ 
θριων διαφημίσεων, κατά την περίπτωση αα' της 
παρ. 2 του άρθρου 1 του Ν. 2946/2001 (ΦΕΚ 224/ 
Α78-10-2001), όπως ισχύει, με την επιφύλαξη 
της αριθμ. 31124/1417/30-11-2015 (ΦΕΚ 244/τ. 
ΑΑΠ/14-12-2015) απόφασης, που εξακολουθεί 
παράλληλα να ισχύει, μέχρι τη λήξη της. 

3 Τροποποίηση εγκεκριμένου ρυμοτομικού σχεδί¬ 
ου Γαρδικίου Δ. Ιουλίου στο Ο.Τ. 72. 


ΑΠΟΦΑΣΕΙΣ 

Αριθμ. ΔΟΥ/94 (1) 

Αποχαρακτηρισμός παλαιού τμήματος της Εθνι¬ 
κής Οδού (3) «Λαμίας - Δομοκού», μήκους περί¬ 
που 544 μ. και τμήματος της επαρχιακής οδού 
(20) μήκους περίπου 37μ., στη θέση «Αφράτη ή 
Αυγερόλακκα», του Δήμου Λαμιέων. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Το Π.δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα», όπως τροποποιήθηκε με το Ν. 4320/2015 
(ΦΕΚ 90Α72015) και ισχύει. 

2. Το Π.δ. 109/2014 (ΦΕΚ 176Α729-8-2014) «Οργανι¬ 
σμός του Υπουργείου Υποδομών Μεταφορών και Δι¬ 
κτύων». 


3. Το Ν. 2503/1997 (ΦΕΚ 107 Α730-5-1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

4. Το Ν. 3852/2010 (ΦΕΚ 87Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Την κοινή υπουργική απόφαση Δ16α/04/773/ 
29-11 -1990 «Περί εξαίρεσης διοικητικών πράξεων ή εγ¬ 
γράφων από τον κανόνα των τριών υπογραφών». 

6. Το Ν. 3155/1955 «Περί κατασκευής και συντηρήσε- 
ως Οδών» και τα εκτελεστικά του διατάγματα. 

7. Το Β.δ. της 9-8-1955 «Περί Καθορισμού των Εθνι¬ 
κών Οδών κατά τις διατάξεις του Ν. 3155/1955» και την 
Γ 25871/9-7-1963 απόφαση του Υπουργού Δημοσίων 
Έργων «Περί αριθμήσεωςτων Εθνικών Οδών». 

8. Το Β.δ. της 6-2-1956 (ΦΕΚ 47 Α78-2-1956) «Περί Κα¬ 
θορισμού των Επαρχιακών Οδών των Νομών του Κρά¬ 
τους κατά τις διατάξεις του Νόμου 3155/1955». 

9. Το άρθρο 23 (παράγραφοι 9-13) του Π.δ. 25/1929 
«Περί των αχρηστευομένων τμημάτων εθνικών ή επαρχι¬ 
ακών οδών ένεκα τροποποιήσεωςτης παλαιάς χάραξης». 

10. Το Β.δ. 465/1970 «Περί όρων και προϋποθέσεων 
εγκαταστάσεως και λειτουργίας αντλιών καυσίμων προ 
πρατηρίων κειμένων εκτός εγκεκριμένων σχεδίων πόλε¬ 
ων και κωμών ή εκτός κατοικημένων εν γένει περιοχών 
και περί κυκλοφοριακής συνδέσεως εγκαταστάσεων 
μετά των οδών», όπως τροποποιήθηκε και ισχύει σήμε¬ 
ρα με το Π.δ. 118/2006. 

11 .Το Ν. 653/1977 «Περί υποχρεώσεωςτων παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.δ. 929/1979 «Περί εκτελέσεως του άρθρου 1 του 
Ν. 653/1977». 

12. Το Π.δ. 209/1998 «Λήψη μέτρων για την ασφάλεια 
υπεραστικής συγκοινωνίας». 

13. Την υπουργική απόφαση ΔΜΕΟ/ε/ο/1308/ 
15-12-1995 (ΦΕΚ 30 Β /19-1-1996) «Κατάταξη Εθνικών 
Οδών περιφερειών Αττικής, Στερεός Ελλάδας, Θεσσα¬ 
λίας, Ηπείρου, Μακεδονίας και Θράκης σε Βασικό (Πρω¬ 
τεύον), Δευτερεύον καιΤριτεύον Εθνικό Οδικό Δίκτυο». 

14. Το Π.δ. 123/2016, άρθρο 4 (ΦΕΚ 208Α74-11 -2016), 
σύμφωνα με το οποίο το Υπουργείο Υποδομών Μεταφο¬ 
ρών και Δικτύων, μετονομάζεται σε Υπουργείο Υποδο- 

μών και Μεταφορών, σε συνδυασμό με το άρθρο 3 του 
Π.δ. 70/2015 (ΦΕΚ 114Α722-9-2015). 

15.Το Π.δ. 125/2016, (ΦΕΚ 210Α 74-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

Αφού είδαμε ότι: 

1) Με το 4882/29-10-2014 έγγραφο η Υπηρεσία Δό¬ 
μησης, Δήμου Λαμιέων του Ν. Φθιώτιδας, συναινεί στον 
αποχαρακτηρισμό του παλαιού οδικού τμήματος της 
υφιστάμενης Εθνικής οδού «Λαμίας Δομοκού» που έχει 
αντί κατασταθεί με την νέα χάραξη. 

2) Με την 330/2014 απόφαση το Δημοτικό Συμβούλιο 
του Δήμου Λαμιέων αποφασίζει θετικά για τον αποχαρα¬ 
κτηρισμό του εγκαταλελειμμένουτμήματοςτης Εθνικής 
Οδού Λαμίας - Δομοκού και την ένταξη του στο Δημο¬ 
τικό Δίκτυο Οδών. 

3) Με το αριθμ.115753/8172/27-11 -2014 έγγραφο η 
Δ/νση Τεχνικών Έργων Περιφερειακής Ενότητας Φθιώ¬ 
τιδας συμφωνεί στον αποχαρακτηρισμό του τμήματος 
της εγκαταλελειμμένης εθνικής που διέρχεται από τον 
οικισμό Αφράτη. 

4) Με το 472/20058/25-5-2015 το Δασαρχείο Λαμίας 
γνωστοποιεί ότι το εν λόγω τμήμα της Π.Ε.Ο. Λαμίας - 
Λάρισας από χθ.5+355 έως χθ.5+849 δεν προστατεύεται 
και δεν διαχειρίζεται από την Υπηρεσία τους. 

5) Με το 4396/26-11-2015 η Υπηρεσία Δόμησης του 
Δήμου Λαμιέων γνωστοποιεί ότι το παλαιό οδικό τμήμα 
της υφιστάμενης Εθνικής Οδού Λαμίας - Δομοκού στη 
θέση «Αφράτη ή Αυγερόλακκα» δύναται να αποχαρα¬ 
κτηριστεί. 

6) Με το 159930/4642/3-12-2015 έγγραφο η Δ/νση 
Τεχνικών Έργων, Περιφέρειας Στερεάς Ελλάδας, συναινεί 
για τον αποχαρακτηρισμό του εγκαταλειμμένου οδικού 
τμήματος και προτείνει την κατάταξη του στο αγροτικό, 
δημοτικό οδικό δίκτυο του Δήμου Λαμίας. 

7) Με το 84346/εξερχ/ 22-12-2015 η Δ/νση Τεχνικών 
Έργων Δόμησης του Δήμου Λαμιέων, βεβαιώνει ότι θα 
αναλάβει την υποχρέωση συντήρησης του παραπάνω 
εγκαταλελειμμένουτμήματοςτης Εθνικής οδού Λαμίας- 
Δομοκού στο ύψος της διασταύρωσης Δίβρης, το οποίο 
μετά την λήψη της σχετικής απόφασης αποχαρακτηρι¬ 
σμού θα ενταχθεί στο Δημοτικό Δίκτυο οδών. 

8) Με το 7412 πε/7-1-2016 η Εφορεία Αρχαιοτήτων 
Φθιώτιδος και Ευρυτανίας γνωστοποιεί ότι το αιτούμενο 
για χαρακτηρισμό τμήμα δεν εμπίπτει εντός ή πλησίον 
γνωστού ή κηρυγμένου αρχαιολογικού χώρου αρμοδι- 
ότητάς της. 

9) ΗΔιεύθυνσηΟδικώνΥποδομώνμετηναπό28-6-2016 
εισήγηση της προς το αρμόδιο Συμβούλιο Δημοσίων 
Έργων (Τμήμα Κατασκευών), προτείνει τον αποχαρα¬ 
κτηρισμό και την ένταξη στο δημοτικό οδικό δίκτυο των 
οδικών τμημάτων του θέματος. 

10) Το Συμβούλιο Δημοσίων Έργων (Τμήμα Κατασκευ¬ 
ών) με την πράξη 1 συνεδρίαση 19 από 5/7/2016 γνω- 
μοδοτεί ομόφωνα για τον αποχαρακτηρισμό σύμφωνα 
με την Εισήγηση. 


Και επειδή: 

1. Το παλαιό οδικό τμήμα ΑΒΓ της Εθνικής Οδού (3) 
«Ελευσίνα - Θήβα - Λιβαδειά - Χάνι Κατίκου - Μπράλλος/ 
Λαμία - Δομοκός - Φάρσαλα - Λάρισα - παράκαμψη Λά¬ 
ρισας-Τύρναβος- Ελασσόνα-Σέρβια- Κοζάνη - Πτολε- 
μάίδα - Βεύη - Φλώρινα - Νίκη - Σύνορα», μήκους 544 μ., 
στη θέση «Αφράτη ή Αυγερόλακκα», του Δήμου Λαμιέων 
έχει αντικατασταθεί από νέο τμήμα της Ε.Ο.(3). 

2. Οι αρμόδιες Υπηρεσίες: 

- Διεύθυνση Τεχνικών Έργων Περιφέρειας Στερεάς 
Ελλάδας. 

-Διεύθυνση Τεχνικών Έργων Περιφερειακής Ενότητας 
Φθιώτιδος 

- Διεύθυνση Υπηρεσίας Δόμησης (Πολεοδομίας) Δή¬ 
μου Λαμιέων 

- Δήμος Λαμιέων. 

- Δασαρχείο Λαμίας. 

- Εφορεία Αρχαιοτήτων Φθιώτιδος και Ευρυτανίας, 

συνηγορούν στον αποχαρακτηρισμό του εν θέματι 

οδικού τμήματος. 

3. Το τμήμα ΒΔ της Επαρχιακής Οδού 20 έχει αποκοπεί 
λόγω της κατασκευής της βελτίωσης της Ε.Ο.3. 

4. Ο αποχαρακτηρισμός αυτός προβλέπεται από τις 
διατάξεις του Π.δ. 25/1929 (άρθρο 23, παράγραφοι 9 - 
13) όπως συμπληρώθηκαν με τον Αναγκαστικό 
Ν. 1956/1939 (ΦΕΚ 373Α79-9-1939), αποφασίζουμε: 

Να αποχαρακτηριστούν και να ενταχθούν στο δημο¬ 
τικό οδικό δίκτυο: 

α) το παλαιό τμήμα ΑΒΓ της Εθνικής Οδού 3 «Λαμία - 
Δομοκός», μήκους περίπου 544 μ., που έχει αντικαταστα- 
θεί με νέα χάραξη της Εθνικής Οδού (3) και 

β) το υφιστάμενο τμήμα ΒΔ της Επαρχιακής Οδού 20 
«Λαμία - Δίβρη από Εθν. Οδού Λαμίας - Λαρίσης», μή¬ 
κους περίπου 37 μ., που έχει απωλέσει το λειτουργικό 
του χαρακτήρα, τα οποία βρίσκονται στη «Αφράτη ή 
Αυγερόλακκα» του Δήμου Λαμιέων όπως ακριβώς απει¬ 
κονίζονται στον συνημμένο χάρτη της Δ/νσης Οδικών 
Υποδομών του Υπουργείου Υ.ΜΕ., σε υπόβαθρο ορθο- 
φωτοχαρτών της ΚΤΗΜΑΤΟΛΟΓΙΟ Α.Ε. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή και ο συνημμένος σε αυτήν χάρτης, 
με τίτλο «Αποχαρακτηρισμός 1) παλαιού τμήματος της 
Ε.Ο. (3) «Λαμία - Δομοκός», μήκους 544μ. 2) τμήματος 
της Επ.Ο (20) «Λαμία - Δίβρη από Ε.Ο. Λαμίας - Λαρίσης», 
μήκους 37 μ. στη θέση «Αφράτη» ή «Αυγερόλακκα» του 
Δήμου Λαμιέων, να δημοσιευθούν στην Εφημερίδα της 
Κυβερνήσεως. 

Αθήνα, 17 Νοεμβρίου 2016 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ( 5/0 

Αριθμ. 181623 (2) 

Καθορισμός κοινόχρηστων, δημοτικών ή κοινο¬ 
τικών χώρων, στα διοικητικά όρια του Δήμου Κα¬ 
στοριάς, του νομού Καστοριάς, στους οποίους 
και μόνον επιτρέπεται να τοποθετούνται ειδικά 
διαμορφωμένα πλαίσια, για την προβολή υπαί¬ 
θριων διαφημίσεων, κατά την περίπτωση αα' 
της παρ. 2 του άρθρου 1 του Ν. 2946/2001 (ΦΕΚ 
224/Α 78-10-2001), όπως ισχύει, με την επιφύ¬ 
λαξη της αριθμ. 31124/1417/30-11-2015 (ΦΕΚ 
244/τ.ΑΑΠ/14-12-2015) απόφασης, που εξακο¬ 
λουθεί παράλληλα να ισχύει, μέχρι τη λήξη της. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Το Ν. 2696/1999 (ΦΕΚ 57/Α723-3-1999) «Κύρωση 
του Κώδικα Οδικής Κυκλοφορίας» και ειδικότερα το 
άρθρο 11 αυτού, όπως ισχύει με το Ν. 3542/2007 αρ. 
9 παρ. 1. 

2. Το Ν. 2690/1999 (ΦΕΚ 45/Α709-03-1999) «Κώδικας 
Διοικητικής Διαδικασίας» και ειδικότερα το άρθρο 20 
παρ. 4 αυτού. 

3. Το Ν. 2946/2001 (ΦΕΚ 224/Α78-10-2001) περί «Υπαί¬ 
θριας Διαφήμισης» όπως ισχύει με το Ν. 3212/2003 αρ. 
13 παρ. 12. 

4. Το Ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα τα 
άρθρα 6 και 280 αυτού. 

5. Το Ν. 4257/2014 (ΦΕΚ 93/Α714-4-2014) «Επείγουσες 
ρυθμίσεις αρμοδιότητας Υπουργείου Εσωτερικών» και 
ειδικότερα το άρθρο 56 αυτού. 

6. Το Ν. 4325/2015 «Εκδημοκρατισμός τηςΔιοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
(ΦΕΚ 47/Α711-05-2015) και ειδικότερα το άρθρο 28 
παρ. 1 αυτού. 

7. Το Π.δ. 141 /2010 (ΦΕΚ 234/Α727-12-2010) «Οργανι- 
σμόςτης Αποκεντρωμένης Διοίκησης Ηπείρου - Δυτικής 
Μακεδονίας». 

8. Την αριθμ. κοινή υπουργική απόφαση 52138/2003 
(ΦΕΚ 1788/Β72-12-2003): «Καθορισμός όρων, προϋπο¬ 
θέσεων, προδιαγραφών και διαδικασίας τοποθέτησης 
ειδικά διαμορφωμένων πλαισίων, για την προβολή 
υπαίθριας εμπορικής διαφήμισης, κατά τις διατάξεις του 
Ν. 2946/2001». 

9. Την αριθμ. Δ17α/146/2//Π.Ε./Φ.5.1.1/08-02-2000 
(4/2000) εγκύκλιο του Υπουργείου ΠΕΧΩΔΕ με θέμα 
«Αποδοχή γνωμοδοτήσεων σχετικά με την εφαρμογή δι¬ 
ατάξεων του ΚΟΚ», στην οποία προσδιορίζεται η έννοια 
"κατοικημένη περιοχή"για την εφαρμογή των διατάξεων 
της υπαίθριας διαφήμισης. 

10. Την αριθμ. οικ. 40135/18.10.2001 (20/2001) εγκύ¬ 
κλιο του Υπουργείου Εσωτερικών, Δημόσιας Διοίκησης 
και Αποκέντρωσης με θέμα «Υπαίθρια Διαφήμιση». 

11. Την αριθμ. Δ17α/01/117/Φ.5.1.1/23-12-2003 
(36/2003) εγκύκλιο του Υπουργείου ΠΕΧΩΔΕ με θέμα 


«Προϋποθέσεις και διαδικασία τοποθέτησης υπαίθριας 
εμπορικής διαφήμισης» όπως τροποποιήθηκε με την 
αριθμ. Δ17α/10/11 /Φ.5.1.1 /10-02-2004 όμοια (εγκύκλιος 
07/2004) με θέμα «Συμπληρωματικές ρυθμίσεις για τις 
προϋποθέσεις και τη διαδικασία τοποθέτησης υπαίθριας 
εμπορικής διαφήμισης». 

12. Την αριθμ. 4 πράξη του Υπουργικού Συμβουλίου 
της 6-2-2015 (ΦΕΚ 24/Α76-2-2015) «Αποδοχή παραιτή¬ 
σεων των Γενικών Γραμματέων των Αποκεντρωμένων 
Διοικήσεων της Χώρας». 

13. Την αριθμ. 27602/469/19-09-2011 (ΑΔΑ: 4Α81ΟΡ1Γ- 
ΔΑ7) απόφαση Γενικού Γραμματέα Αποκεντρωμένης 
Διοίκησης Ηπείρου - Δυτικής Μακεδονίας με θέμα 
«Απόφαση ανάθεσης άσκησης αρμοδιότητας επιβολής 
προστίμων και την αφαίρεση παράνομων διαφημίσε¬ 
ων και επιγραφών, στα πλαίσια των Ν. 2946/2001 και 
Ν. 3212/2003 και σε εφαρμογή των διατάξεων της παρ. 1 
του άρθρου 280 του Ν. 3852/2010», η οποία συμπληρώ¬ 
θηκε με την αριθμ. οικ. 72261/728/17-11 -2015 απόφαση 
Γενικού Γραμματέα Αποκεντρωμένης Διοίκησης Ηπείρου- 
Δυτικής Μακεδονίας. 

14. Το αριθμ. 8713/2225/13-02-2015 (ορθή επανάλη¬ 
ψη την 17-02-2015) έγγραφο Αποκεντρωμένης Διοίκη¬ 
σης Ηπείρου - Δυτικής Μακεδονίας - Γεν. Δ/νση Εσωτ. 
Λειτουργίας - Δ/νση Διοίκησης -Τμ. Προσωπικού «Άσκη¬ 
ση καθηκόντων Γενικού Γραμματέα Αποκεντρωμένης 
Διοίκησης Ηπείρου - Δυτικής Μακεδονίας». 

15. Την αριθμ. 31124/1417/30-11-2015 (ΦΕΚ 244/ 
τ. ΑΑΠ/14-12-2015) απόφαση, για τον καθορισμό χώ¬ 
ρων για την προβολή υπαίθριων διαφημίσεων σε οδούς, 
εκτός κατοικημένων περιοχών και σε ιδιαίτερους χώρους 
της Δυτικής Μακεδονίας κατά το άρθρο 3 παρ. 4 του 
Ν. 2946/2001 (ΦΕΚ 224/Α78-10-2001), όπως ισχύει. 

16. Τα έγγραφα αριθμ. οικ. 30521/1390/26-06-2015, 
οικ.126916/30-8-2016, οικ. 142054/22-09-2016 με τα 
οποία ζητήθηκε ο καθορισμός κοινόχρηστων, δημοτι¬ 
κών ή κοινοτικών χώρων, για την τοποθέτηση ειδικά 
διαμορφωμένων πλαισίων, προβολής υπαίθριων δια¬ 
φημίσεων, από τους Δήμους της Δυτικής Μακεδονίας. 

17. Το αριθμ. 25719/21-10-2016 έγγραφο της Δ/σης 
Τεχνικών Υπηρεσιών του Δήμου Καστοριάς (αριθμ. πρωτ. 
ΠΕ.ΧΩ.ΣΧ. Δυτικής Μακεδονίας 164399/25-10-2016), με 
συνημμένη «ΕΙΣΗΓΗΣΗ ΔΙΕΥΘΥΝΣΗΣ ΤΟΠΙΚΗΣ ΟΙΚΟΝΟ¬ 
ΜΙΚΗΣ ΑΝΑΠΤΥΞΗΣ ΔΗΜΟΥ ΚΑΣΤΟΡΙΑΣ ΓΙΑΤΗΝ ΕΚΔΟ¬ 
ΣΗ ΚΑΝΟΝΙΣΤΙΚΗΣ ΑΠΟΦΑΣΗΣ ΓΙΑΤΗΝ ΟΡΓΑΝΩΣΗ ΚΑΙ 
ΤΟΝ ΕΛΕΓΧΟ ΤΗΣ ΥΠΑΙΘΡΙΑΣ ΔΙΑΦΗΜΙΣΗΣ». 

18. Το γεγονός ότι παρήλθε άπρακτη η προθεσμία 
30-9-2016 («τρεις τουλάχιστον μήνες πριν από τη λήξη 
του ημερολογιακού έτους»), χωρίς να καθοριστούν οι 
εν θέματι χώροι με απόφαση του Δημοτικού Συμβουλί¬ 
ου Καστοριάς και κατά συνέπεια «τη σχετική απόφαση 
εκδίδει ο Γενικός Γραμματέας της Περιφέρειας μέχρι τη 
λήξη του ημερολογιακού έτους» σύμφωνα με την παρ. 
1 του άρθρου 3 του Ν. 2946/2001. 

19. Την αναγκαιότητα έκδοσης της παρούσας, προ- 
κειμένου να καθοριστούν κοινόχρηστοι, δημοτικοί ή 
κοινοτικοί χώροι, στα διοικητικά όρια του Δήμου Κα¬ 
στοριάς, του Νομού Καστοριάς, στους οποίους και μόνον 
θα επιτρέπεται να τοποθετούνται ειδικά διαμορφωμέ- 

να πλαίσια, για την προβολή υπαίθριων διαφημίσεων, 
κατά την περίπτωση αα' της παρ. 2 του άρθρου 1 του 
Ν. 2946/2001 (ΦΕΚ 224/Α78-10-2001), όπως ισχύει, με 
την επιφύλαξη της σχετικής (15) απόφασης, που εξακο¬ 
λουθεί παράλληλα να ισχύει, μέχρι τη λήξη της. 

20. Το γεγονός ότι από την παρούσα δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Τον καθορισμό των χώρων κατά το άρθρου 1 παρ. 2 
α, αα), του Ν. 2946/2001, όπως ισχύει, εντός των διοι¬ 
κητικών ορίων του Δήμου Καστοριάς, στους οποίους 
και μόνον επιτρέπεται να τοποθετούνται ειδικά διαμορ¬ 
φωμένα πλαίσια (διαφημιστικά πλαίσια-πινακίδες), για 
την προβολή υπαίθριων διαφημίσεων, σύμφωνα με τις 
διατάξεις του άρθρου 3 παρ. 1,8 και των άρθρων 4 και 5 
του ίδιου Νόμου, ως κάτωθι (και όπως προτείνονται στις 
αποφάσεις των Δημοτικών καιΤοπικών Κοινοτήτων, των 
Δημοτικών Ενοτήτων, του Δήμου Καστοριάς, όπως στην 
ΕΙΣΗΓΗΣΗ του σχετικού (17): 

ί. ΔΗΜΟΤΙΚΗ ΕΝΟΤΗΤΑ ΚΑΣΤΟΡΙΑΣ: ΔΗΜΟΤΙΚΗ ΚΟΙ¬ 
ΝΟΤΗΤΑ (ΠΟΛΗ) ΚΑΣΤΟΡΙΑΣ 


α/α 

ΠΕΡΙΓΡΑΦΗ ΘΕΣΗΣ 

1 

Μία (1) θέση στην Πλατεία Βαν Φλητ στο Ο.Τ 10Β 

2 

Μία (1) θέση στην Πλατεία Μακεδονομάχων στο 
Ο.Τ 10Γ εκτός της ζώνης των 50μ. 

3 

Μία (1) θέση στην Πλατεία Δαβάκη έναντι του 
Δικαστικού Μεγάρου. 

4 

Μία (1) θέση στην πλατεία Ομόνοιας. 

5 

Μία (1) θέση στην πλατεία Ντολτσό. 

6 

Μία (1) θέση στην πλατεία Ελευθερίας Περιοχής 
Χλόης 

7 

Μία (1) θέση στην πλατεία Μόνος Χατζηδάκης 
Περιοχή Χλόης 


σύμφωνα με τα οριζόμενα στην αριθμ. 38/2015 από¬ 
φαση του Συμβουλίου της Δημοτικής Κοινότητας Καστο¬ 
ριάς και τις προαναφερόμενες διατάξεις. 

Μ. ΔΗΜΟΤΙΚΗ ΕΝΟΤΗΤΑ ΑΓΙΑΣ ΤΡΙΑΔΑΣ: ΔΗΜΟΤΙΚΗ 
ΚΟΙΝΟΤΗΤΑ ΜΑΝΙΑΚΩΝ 


α/α 

ΠΕΡΙΓΡΑΦΗ ΘΕΣΗΣ 

1 

Δύο (2) θέσεις στη πλατεία Νέας Ζούζουλης Μα¬ 
νιακών. 


σύμφωνα με τα οριζόμενα στην αριθμ. 14/2015 από¬ 
φαση του Συμβουλίου της Δημοτικής Κοινότητας Μανι¬ 
ακών και τις προαναφερόμενες διατάξεις, 
ίϋ. ΔΗΜΟΤΙΚΗ ΕΝΟΤΗΤΑ ΜΕΣΟΠΟΤΑΜΙΑΣ: ΔΗΜΟΤΙΚΗ 
ΚΟΙΝΟΤΗΤΑ ΜΕΣΟΠΟΤΑΜΙΑΣ 


α/α 

ΠΕΡΙΓΡΑΦΗ ΘΕΣΗΣ 

1 

Μία (1) θέση στην κεντρική πλατεία της Μεσο¬ 
ποταμίας. 


σύμφωνα με τα οριζόμενα στην αριθμ. 23/2015 από¬ 
φαση του Συμβουλίου της Δημοτικής Κοινότητας Μεσο¬ 
ποταμίας και τις προαναφερόμενες διατάξεις. 


ίν. ΔΗΜΟΤΙΚΗ ΕΝΟΤΗΤΑ ΑΓΙΩΝ ΑΝΑΡΓΥΡΩΝ:ΤΟΠΙΚΗ 
ΚΟΙΝΟΤΗΤΑ ΚΟΡΗΣΟΥ 


α/α 

ΠΕΡΙΓΡΑΦΗ ΘΕΣΗΣ 

1 

Μία (1) θέση στην Κεντρική πλατεία τηςΤοπικής 
Κοινότητας Κορησού. 


σύμφωνα μετά οριζόμενα στην αριθμ. 9/2015 απόφα¬ 
ση του Συμβουλίου τηςΤοπικής Κοινότητας Κορησού και 
τις προαναφερόμενες διατάξεις, 
ν. ΔΗΜΟΤΙΚΗ ΕΝΟΤΗΤΑ ΜΑΚΕΔΝΩΝ:ΤΟΠΙΚΗ ΚΟΙΝΟ¬ 
ΤΗΤΑ ΜΑΥΡΟΧΩΡΙΟΥ 


α/α 

ΠΕΡΙΓΡΑΦΗ ΘΕΣΗΣ 

1 

Μία (1) θέση στην κεντρική πλατεία του οικισμού. 


σύμφωνα με τα οριζόμενα στην αριθμ. 3/2015 απόφα¬ 
ση του Συμβουλίου τηςΤοπικής Κοινότητας Μαυροχω- 
ρίου και τις προαναφερόμενες διατάξεις, 
νί. ΔΗΜΟΤΙΚΗ ΕΝΟΤΗΤΑ ΚΟΡΕΣΤΕΙΩΝ: ΤΟΠΙΚΗ ΚΟΙ¬ 
ΝΟΤΗΤΑ ΓΑΥΡΟΥ 


α/α 

ΠΕΡΙΓΡΑΦΗ ΘΕΣΗΣ 

1 

Μία (1) θέση στην κεντρική πλατεία του οικισμού. 


σύμφωνα με τα οριζόμενα στην αριθμ. 2/2015 από¬ 
φαση του Συμβουλίου τηςΤοπικής Κοινότητας Γαύρου 
και τις προαναφερόμενες διατάξεις. 

Οι όροι, οι προϋποθέσεις, οι προδιαγραφές και η 
διαδικασία τοποθέτησης των ειδικά διαμορφωμένων 
πλαισίων, για την προβολή της υπαίθριας διαφήμισης, 
στους οριζόμενους ως άνω χώρους, κατά τις διατάξεις 
του Ν. 2946/2001, καθορίζονται με την κοινή υπουργι¬ 
κή απόφαση αρίθμ. 52138/25-11-2003 (ΦΕΚ 1788/Β7 
2-12-2003). Με απόφαση του Δημοτικού Συμβουλίου 
μπορεί να καθορίζονται ειδικότερες προδιαγραφές κα¬ 
τασκευής, καθώς και ειδικότεροι όροι και προϋποθέσεις 
τοποθέτησης διαφημιστικών πλαισίων επί πλέον των 
όσων καθορίζονται με την ίδια κοινή υπουργική απόφα¬ 
ση 52138/2003, σύμφωνα με τις τοπικές ιδιαιτερότητες 
του Δήμου και με τις δεσμεύσεις της εξουσιοδοτικής 
διάταξης του άρθρου 6 αυτής. 

Η τοποθέτησή τους γίνεται πάντα με την επιφύλαξη 
των διατάξεων του Κώδικα Οδικής Κυκλοφορίας (Κ.Ο.Κ.), 
άρθρ. 11 Ν. 2696/1999 σχετικό (1). 

Η αριθμ. 31124/1417/30-11-2015 (ΦΕΚ 244/τ. ΑΑΠ/ 
14-12-2015) σχετική (15) απόφαση, εξακολουθεί, παράλ¬ 
ληλα, να ισχύει μέχρι τη λήξη της και εντός των διοικη¬ 
τικών ορίων του Δήμου Καστοριάς. 

Η ισχύς της παρούσας απόφασης αρχίζει την 
1 -1 -2017 και διαρκεί, σύμφωνα με την παρ. 1 του άρθρου 
3 του Ν. 2946/2001, για τα επόμενα τρία έτη, έως και την 
31-12-2019. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Κοζάνη, 22 Νοεμβρίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 

Αριθμ. 79451/2643 (3) 

Τροποποίηση εγκεκριμένου ρυμοτομικού σχεδί¬ 
ου Γαρδικίου Δ. Ιουλίου στο Ο.Τ. 72. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

Ι.Τις διατάξεις του Ν. 3852/2010 (ΦΕΚ 87 Α') και συ¬ 
γκεκριμένα το αρθ. 186, παρ. ΣΤ, στοιχείο 39 αυτού. 

2. Το Π.δ. 140/2010 (ΦΕΚ 233 Α') «Οργανισμόςτης Πε¬ 
ριφέρειας Ηπείρου». 

3. Τις διατάξεις του Ν.δ. της 17.7.1923 (ΦΕΚ 228 Α') 
«Περί σχεδίων πόλεων και κωμών του Κράτους», όπως 
μεταγενέστερα τροποποιήθηκαν και συμπληρώθηκαν. 

4. Τις διατάξεις της παρ. 6 του αρθ. 152 και του αρθ. 
154 του «Κώδικα Βασικής Πολεοδομικής Νομοθεσίας» 
Π.δ. 14-7-1999 (ΦΕΚ 580 Δ'). 

5. Τις διατάξεις του άρθρου 29 του Ν. 2831/2000 
(ΦΕΚ 140 Α'), όπως τροποποιήθηκαν με το άρθρο 10 του 
Ν. 3044/2002 (ΦΕΚ197Α'). 

6. Την αριθμ. 6/5.5.2006 εγκύκλιο του ΥΠΕΧΩΔΕ. 
«Άσκηση αρμοδιοτήτων πολεοδομικού σχεδιασμού». 

7. Τις διατάξεις του Ν. 1337/1983 (ΦΕΚ 33 Α') «Επέκτα¬ 
ση των πολεοδομικών σχεδίων. Οικιστική ανάπτυξη και 
σχετικές ρυθμίσεις». 

8. Τις διατάξεις του Ν. 1512/1985 (ΦΕΚ4Α') «Τροπο¬ 
ποίηση και συμπλήρωση πολεοδομικών διατάξεων» και 
ειδικότερα της παρ. 17 του αρθ. 8. 

9. Το από 24-4-1985 Π.δ. (ΦΕΚ 181 Δ') «Τρόπος καθορι¬ 
σμού ορίων οικισμών της χώρας μέχρι 2000 κατοίκους, 
κατηγορίες αυτών και καθορισμός όρων και περιορι¬ 
σμών δόμησής τους». 

10. Την αριθμ. 27148/1316/2012 (ΦΕΚ 302 ΥΟΔΔ/ 
21.06.2012) απόφαση Γενικού Γραμματέα Αποκεντρω¬ 
μένης Διοίκησης Ηπείρου και Δυτικής Μακεδονίας περί 
συγκρότησης Συμβουλίου Πολεοδομικών Θεμάτων και 
Αμφισβητήσεων στις ΠΕ Άρτας, Πρέβεζας και Θεσπρω¬ 
τίας Περιφέρειας Ηπείρου. 


11. Την αριθμ. 1718/26-7-2004 (ΦΕΚ 728/Δ716-8-2004) 
απόφαση ΓΓΠΕ περί έγκρισης Πολεοδομικής Μελέτης 
του οικισμού Γαρδικίου. 

12. Την αριθμ. 1404/30-6-2009 απόφαση Νομάρχη 
Θεσπρωτίας περί κύρωση της 2/2008 Π.Ε. του οικισμού 
Γαρδικίου. 

13. Το αριθμ. 2917/28-04-2016 έγγραφο της Δ/νσης 
Πολεοδομίας Δήμο Ηγουμενίτσας για τροποποίηση του 
Ρ.Σ. Γαρδικίου Δ. Ιουλίου. 

14. Την αριθμ. 38602/1160/08-06-2016 εισήγηση του 
τμήματος Χωρικού σχεδιασμού Περιφέρειας Ηπείρου 
προςΣΥ.ΠΟ.Θ.Α. Π.Ε. Θεσπρωτίας. 

15. Το αριθμ. 22/09-08-2016 έγγραφο περί γνωμοδό¬ 
τησης του ΣΥ.ΠΟ.Θ.Α. Π.Ε. Θεσπρωτίας και την αριθμ. 
1/11 ομόφωνη θετική απόφαση της 2ης συνεδρίασης/ 
1° θέμα στις 21-7-2016. 

Το γεγονός ότι η ως άνω τροποποίηση έχει σημειακό - 
εντοπισμένο χαρακτήρα, δεν μειώνει τους κοινόχρη¬ 
στους και κοινωφελείς χώρους και δεν εμπίπτει σε 
ζώνη πεντακοσίων μέτρων από την ακτή, σε παραδοσι¬ 
ακό οικισμό, σε τοπίο ιδιαιτέρου φυσικού κάλλους, σε 
αρχαιολογικό χώρο, σε δάση και δασικές εκτάσεις και 
σε περιοχές προστατευόμενες βάσει διεθνών συνθη¬ 
κών ή βάσει των αρθ. 18 και αρθ. 19 του Ν. 1650/1986 
(ΦΕΚ 160 Α'/1986), όπως ισχύει, αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου Γαρδικίου Δ. Ιουλίου στο Ο.Τ. 72 με μετατόπιση της 
Ο.Γ. και Ρ.Γ. όπως φαίνεται στο θεωρημένο αρμοδίως 
συνημμένο σχέδιο κλίμακας 1:500. 

Με τις κανονιστικές διατάξεις της απόφασης αυτής 
δεν προκαλείται δαπάνη σε βάρος του Δημοσίου ή του 
οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Σεπτεμβρίου 2016 
Ο Περιφερειάρχης 
ΑΑΕΞΑΝΔΡΟΣ ΚΑΧΡΙΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 50 % 





















ΥΠΟΜΝΗΜΑ 


3442 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 292/30.12.2016 




ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 



*1500292301 2160008 * 



































































